מוקדמות מונדיאל 2018

208 נבחרות לאומיות נרשמו למוקדמות מונדיאל 2018, והתחרו על 31 מקומות בטורניר. נבחרת רוסיה מארחת הטורניר העפילה אוטומטית, ללא צורך בהשתתפות במשחקי המוקדמות. הגרלת המשחקים נערכה בסנקט פטרבורג שברוסיה ב-25 ביולי 2015. 31 המקומות הפנויים חולקו בין קונפדרציות הכדורגל של פיפ"א כמפורט להלן: אירופה (אופ"א): 13 מקומות, עליהם התחרו 54 נבחרות. (52 בהגרלה הראשית אליהם נוספו קוסובו וגיברלטר, לאחר ההגרלה) דרום אמריקה (CONMEBOL):‏ 4–5 מקומות, עליהם התחרו 10 נבחרות. צפון, מרכז אמריקה והקריביים (CONCACAF):‏ 3–4 מקומות, עליהם התחרו 35 נבחרות. אפריקה (CAF):‏ 5 מקומות, עליהם התחרו 54 נבחרות. אסיה (AFC):‏ 4–5 מקומות, עליהם התחרו 46 נבחרות. אוקיאניה (OFC):‏ 0–1 מקומות, עליהם התחרו 11 נבחרות. ערך מורחב – מוקדמות מונדיאל 2018 - אירופה נבחרת רוסיה עלתה אוטומטית למונדיאל כמארחת. שאר 53 הנבחרות ששייכות לאופ"א יתמודדו על 13 מקומות במונדיאל. הנבחרות חולקו לבתים בהגרלה שהתקיימה בווינה ב-23 ביולי 2015. סיבוב ראשון (שלב הבתים): 52 הנבחרות חולקו ל-9 בתים (7 בתים עם 6 נבחרות ושניים עם 5 נבחרות) שישוחקו בשיטת בית חוץ. ביולי 2016 צורפו לפיפא שתי נבחרות, קוסובו וגיברלטר, והם צורפו לשני הבתים עם 5 הנבחרות כך שבפועל בכל תשעת הבתים יהיו שש נבחרות. תשע המנצחות יעפילו למונדיאל ושמונה הסגניות עם המאזן הטוב ביותר ישחקו בסיבוב השני. סיבוב שני (פליי-אוף): שמונה הנבחרות עם המאזן הטוב ביותר שסיימו במקום השני הוגרלו לצמד משחקים ביניהן. ארבע המנצחות העפילו למונדיאל. צרפת העפילה ישירות למונדיאל ושוודיה העפילה לפלייאוף היבשתי. פורטוגל העפילה ישירות למונדיאל ושווייץ העפילה לפלייאוף היבשתי. גרמניה העפילה ישירות למונדיאל וצפון אירלנד העפילה לפלייאוף היבשתי. סרביה העפילה ישירות למונדיאל ואירלנד העפילה לפלייאוף היבשתי. פולין העפילה ישירות למונדיאל ודנמרק העפילה לפלייאוף היבשתי. אנגליה העפילה ישירות למונדיאל. סלובקיה סיימה כסגנית עם המאזן הגרוע ביותר ולא העפילה לפלייאוף. המשחק בין אלבניה למקדוניה הופסק בדקה ה־77 בתוצאה 1–1 בעקבות מטחי גשם וסופות ברקים. המשחק התחדש למחרת ל־14 דקות בהן הבקיעה אלבניה וניצחה 2–1. ספרד העפילה ישירות למונדיאל ואיטליה העפילה לפלייאוף היבשתי. בלגיה העפילה ישירות למונדיאל ויוון העפילה לפלייאוף היבשתי. המשחק בין קרואטיה לקוסובו ב־2 בספטמבר 2017 הופסק בדקה ה־22 בתוצאה 0–0 בעקבות תנאי מגרש גרועים שנגרמו מגשם שוטף. המשחק חודש למחרת וקרואטיה ניצחה 1–0. איסלנד העפילה למונדיאל לראשונה בתולדותיה וקרואטיה העפילה לפלייאוף היבשתי. אל הפלייאוף עלו שמונה הנבחרות עם המאזן הטוב ביותר מהמקום השני. קבוצות אלו הוגרלו למשחק בית/חוץ ביניהן וארבע המנצחות עלו למונדיאל. טבלה של כל המקומות השניים בהסרת התוצאות מול הנבחרת האחרונה בכל בית. הדירוג נקבע לפי: (I) מספר נקודות, (II) הפרש שערים, (III) שערי זכות. 8 הנבחרות דורגו לשתי קבוצות איכות לפי דירוג פיפ"א ב-16 באוקטובר 2017: דרג א: שווייץ (11), איטליה (15), קרואטיה (18), ודנמרק (19) דרג ב: צפון אירלנד (23), שוודיה (25), אירלנד (26), ויוון (47) שווייץ העפילה למונדיאל קרואטיה העפילה למונדיאל דנמרק העפילה למונדיאל שוודיה העפילה למונדיאל ערך מורחב – מוקדמות מונדיאל 2018 - אסיה 46 הנבחרות החברות בקונפדרציית הכדורגל של אסיה (AFC) התמודדו על ארבעה מקומות וחצי למונדיאל. סיבוב ראשון: 12 הנבחרות שדורגו במקומות 35–46 התמודדו בצמד משחקים, בית וחוץ. שש הנבחרות המנצחות עלו לשלב הבא. סיבוב שני: 40 נבחרות (שש המנצחות של הסיבוב הראשון ו־34 הנבחרות הראשונות באסיה) חולקו לשמונה בתים של חמש נבחרות ושחקו ביניהן בשיטת בית חוץ. הנבחרת הזוכה בבית ו-4 הנבחרות הטובות ביותר מהמקום השני עלו לשלב הבא. סיבוב שלישי: 12 הנבחרות שעלו מהשלב השני חולקו לשני בתים של שש נבחרות כל אחת. שתי הראשונות מכל בית עלו למונדיאל. שתי הנבחרות במקום השלישי עלו לסיבוב הבא. סיבוב רביעי: שתי הנבחרות שסיימו במקום השלישי התמודדו ביניהן במשחק בית חוץ, על הזכות לשחק נגד הנבחרת הרביעית במוקדמות CONCACAF על כרטיס למונדיאל. 12 הקבוצות שעלו לסיבוב השלישי חולקו לשני בתים של 6 קבוצות. שתי הקבוצות הראשונות בכל בית יעלו למונדיאל. שתי הקבוצות במקום השלישי, ישחקו ביניהן על המקום החמישי המקנה את הזכות להשתתף במשחק הפלייאוף נגד הרביעית בצפון ומרכז אמריקה. איראן וקוריאה הדרומית העפילו ישירות למונדיאל וסוריה העפילה לפלייאוף. יפן וערב הסעודית העפילו ישירות למונדיאל ואוסטרליה העפילה לפלייאוף. 4 הקבוצות שסיימו בשני המקומות הראשונים בכל בית עלו למונדיאל. שני המקומות השלישיים התחרו ביניהן על הזכות לשחק בפלייאוף הביניבשתי. ערך מורחב – מוקדמות מונדיאל 2018 - אפריקה 53 הנבחרות החברות בקונפדרציית הכדורגל של אפריקה (CAF) התמודדו על חמישה מקומות במונדיאל. סיבוב ראשון: 26 הנבחרות שדורגו במקומות 28–53 התמודדו בצמד משחקים, בית וחוץ. 13 הנבחרות המנצחות עלו לשלב הבא. סיבוב שני: 40 נבחרות (13 העולות מהסיבוב הראשון ו-27 הנבחרות שדורגו הבכירות, נכון ל-2015) התמודדו בצמד משחקים, בית וחוץ. 20 הנבחרות המנצחות עלו לשלב הבא. סיבוב שלישי: 20 העולות מהסיבוב הקודם חולקו לחמישה בתים של ארבע קבוצות ושחקו ביניהן משחקי בית וחוץ. הנבחרת הזוכה בכל אחד מהבתים עלתה למונדיאל. 20 הקבוצות שעלו לסיבוב זה חולקו לחמישה בתים של 4 קבוצות. הקבוצה הראשונה בכל בית תעלה למונדיאל. הגרלת הבתים התקיימה ב-24 ביוני 2016, הסיבוב החל באוקטובר 2016 והסתיים בנובמבר 2017. בעקבות חשד סביר ששופט המשחק בין דרום אפריקה לסנגל הטה את תוצאת המשחק (2–1 לדרום אפריקה), תוצאה המשחק בוטלה. במשחק החוזר ניצחה סנגל 2–0. 35 נבחרות החברות ב-CONCACAF התמודדו על שלושה מקומות וחצי במונדיאל. סיבוב ראשון: 14 הנבחרות שדורגו במקומות 22–35 התמודדו בצמד משחקים, בית וחוץ. 7 הנבחרות המנצחות עלו לסיבוב השני. סיבוב שני: 20 נבחרות (7 העולות מהסיבוב הראשון ו-13 הנבחרות המדורגות במקומות 9–21) התמודדו בצמד משחקים, בית וחוץ. 10 הנבחרות המנצחות עלו לסיבוב השלישי. סיבוב שלישי: 12 נבחרות (10 העולות מהסיבוב השני והנבחרות המדורגות במקומות 7–8) התמודדו בצמד משחקים, בית וחוץ. 6 הנבחרות המנצחות עלו לסיבוב הרביעי. סיבוב רביעי: 12 נבחרות (6 העולות מהסיבוב השלישי ו-6 הנבחרות המדורגות במקומות 1–6) חולקו לשלושה בתים של ארבע נבחרות. שתי הראשונות מכל בית עלו לסיבוב החמישי. סיבוב חמישי: שש הנבחרות שעלו מהסיבוב הרביעי שחקו בבית אחד. שלוש הראשונות עלו למונדיאל והנבחרת במקום הרביעי שחקה נגד המדורגת החמישית באסיה על כרטיס למונדיאל. בסיבוב זה, שהוא האחרון, שחקו כל 6 הקבוצות שהעפילו מהסיבוב הקודם בבית אחד. שלוש הקבוצות הראשונות עלו למונדיאל והרביעית שחקה נגד הקבוצה החמישית מאסיה על כרטיס נוסף. מקסיקו, קוסטה ריקה ופנמה העפילו ישירות למונדיאל והונדורס העפילה לפלייאוף נגד נציגת אסיה. 10 הנבחרות ששייכות ל-CONMEBOL התמודדו בבית אחד על 4 מקומות וחצי במונדיאל. נערך סיבוב אחד בלבד, בבית עם כל 10 הנבחרות. ארבע הראשונות עלו למונדיאל והחמישית עלתה למפגש נגד נציגת אוקיאניה על כרטיס למונדיאל. בעקבות שיתופו של נלסון קבררה בנבחרת בוליביה בשני משחקים בניגוד לתקנון פיפ"א מכיוון ששיחק קודם לכן במדי נבחרת פרגוואי, קיבלו צ'ילה (שסיימה בתיקו 0–0) ופרו (שהפסידה 0–2) ניצחונות טכניים 3–0 על בוליביה. ברזיל, אורוגוואי, ארגנטינה וקולומביה העפילו ישירות למונדיאל ופרו העפילה לפלייאוף 11 נבחרות החברות בקונפדרציית הכדורגל של אוקיאניה התמודדו על חצי כרטיס למונדיאל. סיבוב ראשון: 4 נבחרות (סמואה, סמואה האמריקנית, איי קוק וטונגה) התמודדו בבית אחד בטונגה. הזוכה עלתה לסיבוב השני. סיבוב שני: העולה מהסיבוב הראשון ושבע הנבחרות הראשונות באוקיאניה השתתפו בגביע אוקיאניה לאומות 2016 שהיה הסיבוב השני למוקדמות המונדיאל. שלוש הנבחרות הראשונות בכל בית עלו לסיבוב השלישי. סיבוב שלישי: 6 הנבחרות שעלו מהסיבוב השני חולקו לשני בתים של שלוש קבוצות ושיחקו משחק בית וחוץ. מנצחות הבתים עלו לסיבוב הרביעי. סיבוב רביעי: שתי הנבחרות שעלו מהסיבוב השלישי התמודדו ביניהם במשחק בית חוץ. המנצחת עלתה למשחק פלייאוף נגד פרו שסיימה במקום החמישי בדרום אמריקה. פרו, שניצחה במפגש, עלתה למונדיאל. כל משחקי הסיבוב הראשון התקיימו בנוקואלופה בירת טונגה. המנצחת בבית א' עלתה לסיבוב השני. סמואה עלתה לסיבוב השני בזכות הפרש שערים. ערך מורחב – גביע אוקיאניה לאומות 2016 הסיבוב השני הוא גביע אוקיאניה לאומות שנערך במאי ויוני 2016. שלוש הקבוצות הראשונות מכל בית עלו לסיבוב המוקדמות השלישי. שש נבחרות עלו לשלב השלישי: ניו זילנד ופפואה גינאה החדשה העולות לגמר אליפות אוקיאניה ודורגו בדרג הראשון, איי שלמה וקלדוניה החדשה מודחות חצי הגמר דורגו בדרג השני וטהיטי ופיג'י שעלו מהמקום השלישי בשלב הבתים דורגו בדרג השלישי. טהיטי נצחה את איי שלמה 1–0 אולם בעקבות שיתוף הנרי פאארודו, שהיה בהשעיה בעקבות צבירת שני צהובים בגביע אוקיאניה לאומות 2016, טהיטי קיבלה ניצחון טכני 3–0. ניו זילנד שסיימה ראשונה בבית א' ואיי שלמה שסיימה ראשונה בבית ב' התמודדו בספטמבר 2017 ביניהן על הזכות להשתתף בפלייאוף הבין-יבשתי. ניו זילנד עלתה לפלייאוף הביניבשתי. אל הפלייאוף הבין-יבשתי העפילו המקום החמישי באסיה, המקום הרביעי בצפון אמריקה, המקום החמישי בדרום אמריקה והמקום הראשון באוקיאניה. בהגרלה שהתקיימה ברוסיה ביולי 2015 נקבע שנציגת אסיה תפגוש את נציגת צפון אמריקה ונציגת אוקיאניה תפגוש את נציגת דרום אמריקה. המשחקים הראשונים של הפלייאוף הבין-יבשתי התקיימו ב-10 בנובמבר 2017 והמשחקים המכריעים התקיימו ב-15 בנובמבר 2017. מדיה וקבצים בנושא מוקדמות מונדיאל 2018 בוויקישיתוף ההגרלה באתר פיפ"א בשל חשד למכירה: משחק במוקדמות המונדיאל ישוחק מחדש, באתר וואלה, 6 בספטמבר 2017 בוליביה ספגה הפסד טכני מול צ'ילה, שעקפה את ארגנטינה במוקדמות, באתר וואלה, 1 בנובמבר 2016